paragraph_text: Njegov vrh se jasno ističe na horizontu gledanom s morske strane Velebita, na području od otoka Paga do otoka Pašmana, jer se nakon njega (u jugoistočnom smjeru) naglo gubi visina Velebita prema vrhuncu Ćelavcu (1.198 m), prijevoju Prezid (766 m n.v.) što povezuje gradove Gračac i Obrovac (tom se cestom odvijao glavni promet na relaciji Zagreb – Zadar prije proboja tunela Sveti Rok na trasi autoceste A1), te zadnjem višem vrhu Crnopcu (1.402 m).